એક બાજુ જાણે આજે સાંજ ઝડપથી ઢળી રહી હોય તેમ લાગતુ હતુ અને તોફાનોની આક્રમકતા વધતી જતી હતી જેથી હવે સમય પસાર કરવો પાલવે તેમ નહતુ તેથી જયદેવે તેમને કહ્યું તમારે દાસજ જવું હોય તો તમારા વાહનો તૈયાર કરો તમને પોલીસ દાસજ સાથે આવીને મૂકી જશે. . આથી આ લોકોએ પોતાના ઉપરાંત અમુક ભાડાના વાહનો તૈયાર કર્યા અને પોલીસના મોટાવાહનો અન્યલોકોને ચડી જવા કહ્યું લોકો પોત પોતાની મરણ મૂડી અને લઈ શકાય તેવી કિંમતી ચીજ વસ્તુઓ લઈ ભારે હૈયે વાહનોમાં બેઠા અને વાહનો ઉનાવા તથા દાસજ જ તરફ પોલીસ જવાનો સાથે રવાના કર્યા.